NEUVOSTON ASETUS (EY) N:o 1800/94,

annettu 18 päivänä heinäkuuta 1994,

yhteisön tariffikiintiöiden avaamisesta ja hallinnasta sellaisten härkien, lehmien ja hiehojen osalta, jotka ovat muita kuin teuraseläimiä tai tiettyjä alppi- ja vuoristorotuja

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 113 artiklan,

ottaa huomioon komission ehdotuksen,

sekä katsoo, että

sellaisten härkien, lehmien ja hiehojen osalta, jotka ovat muita kuin teuraseläimiä, täplikästä Simmentalin rotua, Schwyzin rotua ja Friburgin rotua, sekä sellaisten lehmien ja hiehojen osalta, jotka ovat muita kuin teuraseläimiä tai harmaata, ruskeaa, keltaista, täplikästä Simmentalin tai Pinzgaun rotua, Euroopan yhteisö on GATTin (tullitariffeja ja kauppaa koskeva yleissopimus) yhteydessä sitoutunut avaamaan yhteisön vuotuiset tariffikiintiöt 5000 päälle 4 prosentin tullilla ja 20 000 päälle 6 prosentin tullilla,

Itävallan kanssa 21 päivänä heinäkuuta 1972 käydyssä kirjeenvaihdossa yhteisö on yksipuolisesti sitoutunut kasvattamaan kyseisen tariffikiintiön määrän 20 000 päästä 30 000 päähän ja laskemaan kiintiötullia 6 prosentista 4 prosenttiin; tällä välin määrää on yksipuolisesti nostettu 38 000 päähän; Euroopan talousyhteisön ja Itävallan tasavallan kirjeenvaihtona tehdyn maataloutta koskevan sopimuksen mukaisesti, joka allekirjoitettiin 14 päivänä heinäkuuta 1986 ja hyväksyttiin neuvoston päätöksellä 86/555/ETY(1), kiintiön määrää nostettiin 42 600 päähän 1 päivästä heinäkuuta 1986,

maahantuoduille eläimille olisi tehtävä muu kuin teurastustarkastus tietyn määräajan kuluessa; yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(2) 82 artiklassa säädetään alennetuin tullein vapaaseen liikkeeseen luovutettujen kauppatavaroiden tullivalvonnasta niiden tietyn käyttötarkoituksen vuoksi; Itävallan yhteisöön liittymisen kannalta ja siitä aiheutuvan uuden tilanteen vuoksi olisi säädettävä järjestysnumerossa 09 0001 esitetyn tariffikiintiön avaamisesta kahdeksi puolen vuoden osioksi ja varattava yhteisölle mahdollisuus tehdä tarvittavia mukautuksia laajentumisen seurausten mukaan,

tämän vuoksi olisi edellä mainitut tariffikiintiöt avattava tässä asetuksessa esitetyille kausille ja määrille,

erityisesti olisi taattava kaikkien tuottajien tasapuolinen ja jatkuva mahdollisuus käyttää kiintiötä ja kiintiötullien keskeytyksetön soveltaminen kaikkeen kyseisten eläinten tuontiin kiintiön täyttymiseen asti,

yhteisön tehtävänä on päättää tariffikiintiöiden avaamisesta kansainvälisten velvoitteiden täyttämisen yhteydessä; minkäänlaista estettä ei kuitenkaan ole sille, että näiden kiintiöiden yhteisen hallinnan varmistamiseksi myönnetään osuustodistuksia kiintiömäärien jakamiseksi tuojien ilmaisemien tarpeiden mukaan; tällainen hallinta vaatii kuitenkin jäsenvaltioiden ja komission välistä läheistä yhteistyötä, jossa komission on erityisesti voitava seurata kiintiömäärien täyttymistä ja ilmoitettava siitä jäsenvaltioille, ja

Belgian kuningaskunnan, Alankomaiden kuningaskunnan ja Luxemburgin suurherttuakunnan ollessa yhdistyneitä ja edustettuja Beneluxin talousunionina, kaikki mainittua talousunionia koskevien määrien hallintaan liittyvä toiminta voidaan suorittaa jonkin siihen kuuluvan jäsenen toimesta,

ON ANTANUT TÄMÄN ASETUKSEN:

1 artikla

1 Yhteisöön suuntautuvassa jäljempänä esitettyjen eläinten tuonnissa sovellettava tulli suspendoidaan määritetyiksi kausiksi yhteisön tariffikiintiöiden rajoissa jäljempänä esitetyille tasoille:

>TAULUKON PAIKKA>

2 Tässä asetuksessa pidetään eläiminä, joita ei ole tarkoitettu teuraseläimiksi, 1 kohdassa tarkoitettuja eläimiä, joita ei teurasteta neljän kuukauden määräajassa vapaaseen liikkeeseen luovutusta koskevan ilmoituksen vastaanottopäivästä.

Poikkeuksia voidaan kuitenkin myöntää ylivoimaisesta esteestä, jonka paikallinen viranomainen asianmukaisesti todistaa perustellen teurastuksen syyt.

3 Hyväksyminen osalliseksi järjestysnumeron 09.0003 tariffikiintiöön liittyvästä hyödystä riippuu siitä, esitetäänkö:

- härkien osalta: polveutumistodistus,

- naaraspuolisten eläinten osalta: polveutumistodistus tai rodun puhtauden todistava todistus kirjoittautumisesta kantakirjaan.

2 artikla

1 Edellä 1 artiklassa tarkoitetut kiintiömäärät jaetaan kahteen osan, jotka ovat suuruudeltaan 80 prosenttia ja 20 prosenttia.

Ensimmäinen osa 21 300 päätä ja 10 000 päätä käsittävistä määristä (järjestysnumero 09.0001) eli 17 040 päätä ensimmäiselle puolivuotiskaudelle ja 8 000 päätä toiselle puolivuotiskaudelle, sekä 5 000 päästä muodostuva määrä (järjestysnumero 09.0003) eli 4 000 päätä, varataan perinteisille tuojille, jotka voivat perustella tuoneensa näiden kiintiöiden kohteena olevia eläimiä kolmen edellisen vuoden aikana.

Toinen osa 21 300 päätä ja 10 000 päätä käsittävistä määristä eli 4 260 päätä ensimmäiselle puolivuotiskaudelle ja 2 000 päätä toiselle puolivuotiskaudelle, sekä 5 000 päästä eli 1 000 päätä, varataan sellaisille hakijoille, jotka pystyvät todistamaan tuoneensa edellisen vuoden aikana vähintään 15 CN-koodiin 0102 kuuluvaa elävää naudansukuista eläintä ja jotka on merkitty jäsenvaltion julkiseen rekisteriin.

2 Ensimmäisen osan jakaminen erilaisten tuojien kesken suoritetaan suhteessa tarkastelun kohteena olevaa kolmea vuotta edeltäneeseen tuontiin tai haettuihin määriin, jos nämä määrät ovat edeltänyttä tuontia pienempiä, kun taas toisen osan jakaminen tapahtuu suhteessa tuojien esittämiin osuushakemuksiin. Jälkimmäisessä tapauksessa:

a) 50 päätä suurempiin määriin liittyviä osuushakemuksia alennetaan automaattisesti koskemaan tätä lukua;

b) hakemukset, jotka koskevat 15:ta päätä pienempään määrään liittyvää osuustodistusta, ei oteta huomioon;

c) määrille, joita ei ole myönnetty vähintään 15 pään rajoituksen vuoksi, myöntäminen tapahtuu arvonnalla (15 päätä koskeva).

3 Määrät, joita ei mahdollisesti ole lainkaan haettu jostakin 1 kohdassa tarkoitetusta tariffikiintiöosasta, siirretään automaattisesti toiseen osaan.

3 artikla

1 Kuhunkin tariffikiintiöosaan liittyvät osuushakemukset on tehtävä jäsenvaltioiden valtuuttamille elimille jäsenvaltioiden vahvistamien yksityiskohtaisten sääntöjen ja määräaikojen mukaisesti ja niihin on liitettävä tarvittaessa aikaisempaa tuontia koskevat perustelut vapaaseen liikkeeseen luovutusta koskevassa asiakirjassa, jonka mainitut elimet mitätöivät perustelun esittämisen jälkeen.

Sama henkilö voi jättää ainoastaan yhden hakemuksen, joka voi koskea ainoastaan toista saman tariffikiintiön osista.

Kansallisten elinten on välitettävä komissiolle viimeistään 7 päivänä elokuuta 1994 tai 31 päivänä tammikuuta 1995 näin saadut tiedot ja erityisesti:

- hakijoiden lukumäärä ja haettujen päiden lukumäärä kussakin tuojaluokassa,

- kunkin hakijan kansallisille tuojille varatuista määristä toteuttaman aikaisemman tuonnin keskiarvo.

2 Komissio antaa jäsenvaltioille tiedoksi 14 päivään elokuuta tai 6 päivään helmikuuta 1995 mennessä kullekin hakijalle myönnettävät määrät mahdollisesti prosenttiosuutena hakijan alkuperäishakemuksesta tai aikaisemmasta tuonnista.

3 Edellä 2 kohdassa tarkoitettujen tietojen perusteella jäsenvaltioiden on annettava hakijoille osuustodistukset, joihin on merkitty se pääluku, joiden osalta ne ovat voimassa. Todistusten voimassaoloaika ei voi tapauksen mukaan ylittää 31 päivää joulukuuta 1994 tai 30 päivää kesäkuuta 1995.

Osuustodistukset, joiden malli esitetään liitteessä II, annetaan 20 ecun vakuudesta päätä kohden, joka vapautetaan heti kun todistukset on palautettu lähettäjätoimielimelle eläinten tuonnin todenneiden tulliviranomaisten merkinnöin varustettuina.

Osuustodistukset eivät ole siirtokelpoisia, ja ne oikeuttavat käyttämään tariffikiintiöitä ainoastaan silloin, kun ne on laadittu samoille nimille kuin niiden liitteenä olevat vapaaseen liikkeeseen luovutusta koskevat ilmoitukset.

Maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä säännöistä 16 päivänä marraskuuta 1988 annetulla komission asetuksella (ETY) N:o 3719/88(3) säädettyjä sääntöjä tuontitodistusten vakuuden vapauttamiseksi tai tuloiksi muuttamiseksi sovelletaan toisessa alakohdassa tarkoitettuun vakuuteen.

4 Määrille, joista ei ole 31 päivänä lokakuuta 1994 tai 31 päivänä maaliskuuta 1995 annettu osuustodistuksia, suoritetaan lopullinen jako, joka on varattu sellaisille asianomaisille tuojille, jotka ovat hakeneet osuustodistuksia kaikille sellaisille määrille, joihin heillä oli oikeus, samoin yksityiskohtaisin säännöin kuin edellä mainituissa kohdissa säädetään.

Tämän vuoksi jäsenvaltioiden on annettava komissiolle tiedoksi viimeistään 10 päivänä marraskuuta 1994 tai 10 päivänä huhtikuuta 1995 ne määrät, jotka eivät ole olleet osuustodistusten kohteena 31 päivänä lokakuuta 1994 tai 31 päivänä maaliskuuta 1995 sekä 1 kohdan kolmannessa alakohdassa säädetyt tiedot.

Komissio vahvistaa uudet osuusprosentit kullekin luokalle ja antaa ne tiedoksi viimeistään 15 päivänä marraskuuta 1994 tai 15 päivänä huhtikuuta 1995 jäsenvaltioille, joiden on

3 kohdassa säädetyin edellytyksin annettava hakijoille osuustodistukset, joiden voimassaoloaika ei voi ylittää 31 päivää joulukuuta 1994 tai 30 päivää kesäkuuta 1995.

4 artikla

1 Jäsenvaltioiden on toteutettava kaikki tarvittavat toimenpiteet kyseisestä tariffikiintiöstä saatavan hyödyn varaamiseksi koskemaan sellaisia eläimiä, jotka täyttävät 1 artiklan 1 kohdassa säädetyt edellytykset.

2 Jäsenvaltioiden on taattava tuojille tasapuolinen ja jatkuva mahdollisuus käyttää kyseistä tariffikiintiötä.

3 Mainitun kiintiön täyttyminen todetaan tullissa vapaaseen liikkeeseen luovutusta koskevista ilmoituksista ilmenevän tuonnin perusteella.

5 artikla

Jäsenvaltioiden ja komission on oltava läheisessä yhteistyössä tämän asetuksen säännösten noudattamiseksi.

6 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä heinäkuuta 1994.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 18 päivänä heinäkuuta 1994.

Neuvoston puolesta

Puheenjohtaja

J. BORCHERT

(1) EYVL N:o L 328, 22.11.1986, s. 57

(2) EYVL N:o L 302, 19.10.1992, s. 1

(3) EYVL N:o L 331, 2.12.1988, s. 1. Sellaisena kuin se on viimeksi muutettuna asetuksella (EY) N:o 3519/93 (EYVL N:o L 320, 22.12.1992, s. 16).

LIITE I

>TAULUKON PAIKKA>

LIITE II

>VIITTAUS KAAVIOON>